CELEX: 32010R1066
Language: hu
Date: 2010-11-19 00:00:00
Title: A Bizottság 1066/2010/EU rendelete ( 2010. november 19. ) egyes áruk Kombinált Nómenklatúra szerinti besorolásáról

20.11.2010   
            
            
               HU
            
            
               Az Európai Unió Hivatalos Lapja
            
            
               L 304/9
            
         A BIZOTTSÁG 1066/2010/EU RENDELETE
   (2010. november 19.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. november 19-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Egyetlen készülékházban elhelyezett hangfrekvenciás erősítőből (15 W) és hangszóróból (kb. 20 cm [8 hüvelyk]) álló, kb. 38 × 38 × 20,5 cm méretű, kb. 8 kg tömegű termék.
                  A termék a következő eszközökhöz való interfészekkel van felszerelve:
                  
                              —
                           
                           
                              hangszer, például elektromos gitár,
                           
                        
                              —
                           
                           
                              lábbal működtetett, hanghatások előállítására szolgáló szabályozó,
                           
                        
                              —
                           
                           
                              hangrögzítő és -lejátszó készülék, például MP3- vagy CD-lejátszó, valamint
                           
                        
                              —
                           
                           
                              fejhallgatók.
                           
                        A termék hangerő-, erősítés-, hangszín- és hanghatás-szabályozó gombokkal is fel van szerelve.
                  A termék elektromos jeleket fogad a hangszertől, ezeket a jeleket a hangfrekvenciás erősítővel felerősíti, majd a hangszóróval átalakítja őket hallható hanggá.
               
               
                  8518 40 89
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 3. pontja, valamint a 8518, a 8518 40 és a 8518 40 89 KN-kód szövegezése határozza meg.
                  Mivel a termék nincs felszerelve és nem is rendelkezik mikrofon csatlakoztatását lehetővé tévő interfésszel, hallható hang fogadására nem képes. Ebből következően a 8518 50 alszám alá, elektronikus hangerősítő egységként nem sorolható be.
                  A termék a XVI. áruosztályhoz tartozó megjegyzések 3. pontja értelmében összetett gép, mely egy, a 8518 29 alszám alá tartozó hangszóróból, egy, a 8518 40 alszám alá tartozó hangfrekvenciás elektromos erősítőből, és egy, a 8543 70 alszám alá tartozó, hanghatásokat előállító gépből áll.
                  A beérkező jelek feldolgozásának mértéke alapján a termék által végzett fő művelet a hangfrekvenciás erősítés.
                  Ezért a terméket a 8518 40 89 KN-kód alá, hangfrekvenciás elektromos erősítőként kell besorolni.